на горещото пресоване.
 (28)
 Заявителят твърди, че БТНС, изнасяни от КНР за Индия, са студеноформувани тръби. Това твърдение се подкрепя от китайските статистически данни за износа и от допускането,че в КНР се използват прошивни станове, като след това тръбите трябва незабавно и задължително да се подложат на студена обработка.
 (29)
 Макар от китайските статистически данни за износа да е видно, че почти всички изнасяни БТНС са били декларирани като студеноформувани, при вноса на същите в Индия само 2 % от тях са декларирани като студеноформувани.
 (30)
 Разминаването може да се обясни със схемата за възстановяване на ДДС, прилагана от КНР, съгласно която студеноформуваните БТНС се ползват с 13 % възстановяване на ДДС, спрямо 9 % за горещоформуваните.
 (31)
 При контролните посещения беше потвърдено, че индийските производители са закупували почти изключително само горещоформувани тръби и са извършвали студеното им формуване в Индия.
 (32)
 При разследването беше потвърдено също така, че горещоформуваните тръби могат лесно да се транспортират преди студеното им формуване.
 (33)
 При разследването се установи също така, че студеното формуване, извършвано в Индия, съществено променя продукта и необратимо променя съществените му характеристики. В хода на процеса продуктът променя размерите си и своите физически, механични и металургични свойства.
 2.5. Промяна в схемите на търговия
 (34)
 В таблица 1 са показани промените във вноса на БТНС от КНР и Индия в Съюза и промените в индийския внос от КНР през разследвания период:
 Таблица 1
 Внос на БТНС през разследвания период (в метрични тонове)
 Календарна година
 2009 г.
 2010 г.
 2011 г.
 2012 г.
 2013 г.
 2014 г.
 2015 г.
 Отчетен период
 Внос в Съюза от КНР
 17 094
 20 841
 15 279
 4 181
 2 437
 1 804
 1 951
 2 317
 Внос в Съюза от Индия
 5 173
 6 401
 7 601
 11 572
 13 531
 17 230
 18 911
 19 845
 Износ от Китай за Индия
 23 555
 35 454
 37 824
 41 505
 40 146
 49 039
 43 364
 44 129
 Източник: Евростат (COMEXT), китайски статистически данни за търговията
 (35)
 Вносът на разглеждания продукт от КНР в Съюза е намалял значително през разследвания период, като след налагането на действащите мерки през 2011 г. е показал рязък спад.
 (36)
 Този спад във вноса от КНР след налагането на мерките е бил трайно абсорбиран от увеличението на вноса от Индия през следващите години.
 (37)
 Тези промени в търговските потоци представляват промяна в схемите на търговия между горепосочените държави и Съюза. Индийският внос от КНР е нараствал с постоянни темпове през разследвания период, като по-голямата част от това увеличение е преди налагането на мерките.
 (38)
 Горните данни показват, че след започването на първоначалното разследване през 2010 г. и след налагането на действащите мерки през декември 2011 г. вносът на БТНС от Индия до голяма степен е заместил вноса на разглеждания продукт от КНР в Съюза.
 2.6. Липса на достатъчно основание или икономическа обосновка, различна от налагането на антидъмпинговото мито
 (39)
 Комисията анализира дали, както се твърди, описаната по-горе промяна в схемите на търговия произтича от практика, процес или дейност, за които има